 2 Ndị Eze 17  Nafọ nke iri na abụọ nke ọchịchị Ehaz eze Juda, Hoshia nwa Ila ghọrọ eze Izrel wee chịa na Sameria ruo afọ itoolu.O wee na-eme ihe jọrọ njọ nanya Jehova, ọ bụ naanị na ọ bụghị dị ka ndị eze Izrel ndị bu ya ụzọ.Ọ bụ ya ka Shalmaniza eze Asiria gbagotere buso agha, Hoshia wee ghọọ ohu ya ma malite ịtụrụ ya ụtụ.Otú ọ dị, eze Asiria chọpụtara izu ọjọọ Hoshia gbara, nihi na o zigaara Soo bụ eze Ijipt ndị ozi, o wetaghịkwara eze Asiria ụtụ dị ka ọ na-eme nafọ ndị gara aga. Nihi ya, eze Asiria kpọchiri ya ma kee ya agbụ nụlọ mkpọrọ.Eze Asiria wee gbagote ibuso ala ahụ dum agha, gbagotekwa Sameria wee nọchibido ya ruo afọ atọ.Nafọ nke itoolu nke ọchịchị Hoshia, eze Asiria weghaara Sameria, dọrọkwa Izrel nagha laa Asiria ma mee ka ha biri na Hela nakwa na Hebọ, nke dị nakụkụ osimiri Gozan nakwa nobodo dị iche iche nke ndị Midia.O wee ruo na nihi na ụmụ Izrel mehiere Jehova bụ Chineke ha, bụ onye kpọpụtara ha nala Ijipt naka Fero eze Ijipt, ha wee malite ịtụ egwu chi ọzọ;ha wee na-eje ije nụkpụrụ mba ndị Jehova chụpụrụ nihu ụmụ Izrel, nakwa nụkpụrụ ndị eze Izrel mere;ụmụ Izrel wee na-etinye aka nihe na-ezighị ezi nanya Jehova bụ Chineke ha, na-ewukwara onwe ha ebe ndị dị elu nobodo ha niile, malite nụlọ nche nke ndị nche ruo nobodo e wusiri ike;ha wee na-eguzobere onwe ha ogidi nsọ na ogwe osisi dị nsọ nelu ugwu niile dị elu nakwa nokpuru osisi niile jupụtara nakwụkwọ ndụ;ọ bụkwa nebe ahụ, nebe niile dị elu, ka ha nọ na-esure ihe nsure ọkụ dị ka mba ndị ahụ Jehova mere ka a dọrọ nagha nihi ha, ha wee na-eme ihe ọjọọ iji kpasuo Jehova iwe.Ha wee na-efe arụsị na-asọ oyi ka nsị, bụ ndị Jehova gwara ha banyere ha, sị: Unu emela ihe a;Jehova wee na-adọ Izrel na Juda aka ná ntị site nọnụ ndị amụma ya niile na ndị ọhụụ niile, sị: Hapụnụ ụzọ ọjọọ unu ma debe ihe m nyere niwu na ụkpụrụ m, dị ka iwu dum m nyere nna nna unu hà si dị, nke m ziteere unu site nọnụ ndị ohu m bụ ndị amụma;ma ha egeghị ntị, kama ha nọ na-ekwesi olu ike dị ka ndị nna nna ha, bụ ndị na-enweghị okwukwe nebe Jehova bụ Chineke ha nọ, kwesiri olu ike;ha wee na-ajụ ụkpụrụ ya na ọgbụgba ndụ ya nke ya na ndị nna nna ha gbara, tinyere ihe ncheta ya ndị o ji dọọ ha aka ná ntị, ha wee na-eso arụsị na-abaghị uru, ha onwe ha wee ghọọ ndị na-abaghị uru, dị ka mba ndị gbara ha gburugburu, bụ ndị Jehova nyere ha iwu banyere ha ka ha ghara ime dị ka ha.Ha wee na-ahapụ ihe niile Jehova bụ Chineke ha nyere niwu, ha wee meere onwe ha ihe oyiyi a wụrụ awụ, bụ ụmụ ehi abụọ, meekwa ogwe osisi dị nsọ, ha wee malite ịkpọrọ ìgwè ihe niile dị neluigwe isiala, na-efekwa Bel ofufe;ha wee na-esure ụmụ ha ndị ikom na ụmụ ha ndị inyom nọkụ, na-agba afa, na-achọkwa ihe mgbaàmà ọdịnihu, ha wee na-ere onwe ha ime ihe jọrọ njọ nanya Jehova, iji kpasuo ya iwe.Ya mere, Jehova wesoro Izrel oké iwe, nke mere na o wepụrụ ha nihu ya. O kweghị ka ebo ọ bụla fọdụ ma e wezụga naanị ebo Juda.Ọbụna Juda edebeghị ihe Jehova bụ Chineke ha nyere niwu, kama ha jere ije nụkpụrụ Izrel mere.Nihi ya, Jehova jụrụ mkpụrụ niile nke Izrel wee na-emekpa ha ahụ, na-enyefekwa ha naka ndị na-akwakọrọ ihe, ruo mgbe ọ chụpụrụ ha nihu ya.Nihi na ọ dọkapụrụ Izrel nụlọ Devid, ha wee mee Jeroboam nwa Nibat eze; Jeroboam wee mee ka Izrel kwụsị iso Jehova, o wee mee ka ha mee mmehie dị ukwuu.Ụmụ Izrel wee na-eje ije ná mmehie niile Jeroboam mere. Ha ahapụghị ha,ruo mgbe Jehova wepụrụ Izrel nihu ya, dị nnọọ ka o kwuru site nọnụ ndị ohu ya bụ ndị amụma. E wee si nala Izrel dọrọ ha nagha laa Asiria ruo taa.E mesịa, eze Asiria si na Babịlọn na Kuta na Ava na Hemat na Sefaveyim kpọta ndị mmadụ, meekwa ka ha bichie ụmụ Izrel nobodo ndị dị na Sameria; ha wee malite iweghara Sameria, birikwa nobodo ya dị iche iche.O wee ruo na mgbe ha malitere ibi nebe ahụ, ha atụghị egwu Jehova. Nihi ya, Jehova zigara ọdụm netiti ha, ha wee na-adọgbu ụfọdụ nime ha.Ha wee zigara eze Asiria ozi, sị: Mba ndị ahụ ị dọọrọ nagha wee mee ka ha biri nobodo ndị dị na Sameria amaghị okpukpe nke Chi ala ahụ, o wee na-eziga ọdụm netiti ha; lee! ha na-adọgbu ha, ebe ọ bụ na ọ dịghị onye nime ha maara okpukpe nke Chi ala ahụ.Eze Asiria wee nye iwu, sị: Meenụ ka otu nime ndị nchụàjà gaa nebe ahụ, bụ onye unu si nebe ahụ dọrọ nagha, ka o biri nebe ahụ wee na-akụziri ha otú e si ekpere Chi ala ahụ.Ya mere, otu nime ndị nchụàjà nke ha si na Sameria dọrọ nagha bịara wee malite ibi na Betel, o wee bụrụ onye na-akụziri ha otú ha kwesịrị isi na-atụ egwu Jehova.Otú ọ dị, mba nke ọ bụla na-eme chi nke ya, nke ha na-edebe nụlọ dị nebe ndị dị elu nke ndị Sameria rụrụ, mba nke ọ bụla nobodo ha bi.Ndị Babịlọn mere Sọkọt-binọt, ndị Kọt emee Negal, ndị Hemat emee Ashaịma.Ma ndị Ava mere Nibhaz na Tatak; ndị Sefaveyim na-esurere Adramelek na Anamelek bụ chi Sefaveyim ụmụ ha nọkụ.Ha wee bụrụ ndị na-atụ egwu Jehova, ha wee si ná ndị nkịtị họrọ ndị ha na-eme ndị nchụàjà nke ebe ndị dị elu, ha wee na-arụrụ ha ọrụ nụlọ dị nebe ndị dị elu.Ha ghọrọ ndị na-atụ egwu Jehova, ma, ọ bụ chi ha ka ha na-efe ofufe, dị ka okpukpe nke mba ndị ahụ si dị, bụ ebe e si dọrọ ha nagha.Ruo taa, ha na-eme ihe dị ka okpukpe mbụ ha si dị. Ọ dịghị onye nime ha na-atụ egwu Jehova, ọ dịghịkwa onye na-agbaso ụkpụrụ ya na mkpebi ikpe ya na iwu ya na ntụziaka Jehova nyere ụmụ Jekọb, bụ onye o mere ka aha ya bụrụ Izrel;mgbe ha na Jehova gbara ndụ, ya enyekwa ha iwu, sị: Unu atụla egwu chi ọzọ, unu akpọrọla ha isiala, unu efekwala ha ofufe, unu achụkwarala ha àjà.Kama ọ bụ Jehova, bụ onye ji ike dị ukwuu na ogwe aka ọ gbatịrị agbatị kpọpụta unu nala Ijipt, ka unu ga-atụ egwu, ọ bụkwa ya ka unu ga-akpọrọ isiala, ọ bụkwa ya ka unu ga-achụrụ àjà.Ụkpụrụ na mkpebi ikpe na iwu na ntụziaka ndị o deere unu ka unu ga-elezi anya na-eme mgbe niile; unu atụkwala egwu chi ọzọ.Unu echefula ọgbụgba ndụ nke mụ na unu gbara; unu atụkwala egwu chi ọzọ.Kama ọ bụ Jehova bụ Chineke unu ka unu ga-atụ egwu, nihi na ọ bụ ya ga-anapụta unu naka ndị iro unu niile.Ma ha erubeghị isi, kama ha na-eme ihe dị ka okpukpe mbụ ha si dị.Mba ndị a wee na-atụ egwu Jehova, ma, ọ bụ ihe oyiyi ha a pịrị apị ka ha na-efe ofufe. Ruo taa, ma ụmụ ha ma ụmụ ụmụ ha na-eme nnọọ dị ka ndị nna nna ha mere. 